ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka en en ka xmf ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
სომხეთს ღორის გრიპი უტევს ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 1 თებერვალი   ავტორი: სირანუშ გევორგიანი
გავრცელებული დაავადების შედეგად თვრამეტი ადამიანია გარდაცვლილი.
H1N1 ვირუსის გამო ერევნის ქუჩებში ხალხი სამედიცინო ნიღბებით დადის (ფოტო: სააგენტო Photolure).
სომხეთის მოსახლეობა H1N1 ვირუსის აფეთქების გამო შეშინებულია, მიუხედავად იმისა, რომ მთავრობის მტკიცებით, ეპიდემიის საფრთხე არ არსებობს.
20 იანვრის მონაცემებით, დაავადებამ, რომელიც ღორის გრიპის სახელით არის ცნობილი, 18 ადამიანის სიცოცხლე იმსხვერპლა. დაინფიცირების შემთხვევები დაფიქსირებულია რეგიონის სხვა ქვეყნებშიც, მათ შორის საქართველოში, რუსეთში, თურქეთსა და ირანში.
ჯანდაცვის სამინისტროს წამომადგენელების განცხადებით, ვირუსით დაავადებული პაციენტების გარდაცვალების მიზეზი დაგვიანებული მკურნალობა ან გრიპის შედეგად ქრონიკული მდგომარეობის გართულება გახდა.
„ქვეყანაში ეპიდემია არ არის,“ – განუცხადა ჯანდაცვის მინისტრმა არმენ მურადიანმა ჟურნალისტებს 14 იანვარს, მთავრობის სხდომის შემდეგ, როცა გარდაცვლილთა რაოდენობა ათს შეადგენდა და სამინისტროს მონაცემებით, 81 პაციენტი იმყოფებოდა რეანიმაციულ განყოფილებაში. „სიტუაცია არ მოითხოვს ეპიდემიის გამოცხადებას.“
მისი განმარტებით, დაავადების შემთხვევების რიცხვი ჩვეულებრივზე ორჯერ მეტია. ეპიდემიის გამოცხადება კი ხდება მხოლოდ იმ დროს, როცა საშუალო მაჩვენებელი ხუთჯერ აღებატება ნორმას.
„საუბარი ეპიდემიის შესახებ არის უსაფუძვლო და იწვევს ზედმეტ პანიკას,“ – დასძინა მან.
ეს არგუმენტი ვერაფერი ნუგეში აღმოჩნდა სომხეთში ბევრისთვის, რომლებიც თვლიან, რომ დაავადება ძალიან სწრაფად ვრცელდება, ხოლო სერვისები იგვიანებს. შექმნილი ვითარების გამო, გახანგრძლივდა ზამთრის არდადეგები და შეჩერდა სასწავლო პროცესი საბავშვო ბაღებსა და სკოლებში.
„თუ ეს ეპიდემია არ არის, მაშინ რა არის?“ – კითხულობს ხუთი თვის ორსული სედა მანკუიანი. ის გვიყვება, თუ როგორ ურჩიეს ექიმებმა, ერთ-ერთი მორიგი შემოწმების დროს, მორიდებოდა საზოგადოებრივი თავშეყრის ადგილებს და ეტარებინა ნიღაბი.
„მთელი საავადმყოფოს პერსონალი ნიღბებით დადიოდა, რაც იმის ნიშანია, რომ არსებობს ინფექციის გავრცელების საფრთხე,“ – ამბობს ის. „მხოლოდ ჩემი მეგობრების და ნაცნობების წრეში არის ათი ადამიანი დაავადებული მწვავე რესპირატორული დაავადებებით.“
ანაიტ გასპარიანმა თავისი ექვსი წლის შვილთან ერთად ოთხი დღე გაატარა საავადმყოფოში.
„ყველა პალატა შევსებული იყო. ახალშემოსულ პაციენტებს ადგილების გათავისუფლებამდე, დროებით დერეფნებში აწვენდნენ,“ – განაცხადა მან ჩვენთან საუბრისას.
ჯანდაცვის სამინიტროში დაადასტურეს, რომ საავადმყოფოებში საწოლების რაოდენობა მართლაც არ არის საკმარისი.
ჯანდაცვის სამინისტროს სამედიცინო დახმარების პოლიტიკის განყოფილების უფროსის ცაღიკ ვარდანიანის განმარტებით, დაინფიცირების რისკის შემცირების მიზნით, დაავადებულ პაციენტებს ცალკე პალატებში ათავსებენ, რის გამოც უფრო მკაცრი სანიტარული სტანდარტების დაცვა ხდება საჭირო.
რამდენიმე სამედიცინო დაწესებულებამ, სწორედ იმის გამო, რომ ვერ უზრუნველყოფდა ინფიცირებული პაციენტების ცალკე პალატებში მოთავსებას, გამოაცხადა, რომ საავადმყოფოში თავისუფალი ადგილები არ ჰქონდა.
ვირუსები განსაკუთრებით აქტიურდება იანვარში, რასაც ახალი წლის დღეებში ადამიანების ერთმანეთთან სტუმრობა და გახშირებული კონტაქტი განაპირობებს.
სომხეთის ინფექციური დაავადებების პრევენციისა და ბრძოლის შესახებ 2012-2016 წლების სტრატეგიული პროგრამის მიხედვით, მწვავე რესპირატორული დაავადებები ჯანდაცვის პრიორიტეტებად არის მიჩნეული. ღორის გრიპის შემთხვევები სომხეთში პირველად 2009 წლის ნოემბერში დაფიქსირდა.
ჯანდაცვის სამინისტროს განცხადებით, H1N1-ის წინააღმდეგ პროფილაქტიკური ღონისძიებების ჩატარება ჯერ კიდევ სექტემბრში დაიწყო, მოხდა ექიმების გადამზადება და ჩატარდა იმუნიზაციის კამპანია. ამასთან ერთად, ვირუსის გამწვავების პერიოდში, ამბულატორიები დასვენების დღეებშიც მუშაობდნენ.
თუმცა, ბუნდოვანი რჩება მონაცემები ვაქცინაციის კამპანიის შესახებ. მთავრობის სხდომაზე ჯანდაცვის მინისტრმა განაცხადა, რომ გრიპის წინააღმდეგ 15 000 ადამიანი აიცრა, მაშინ როცა სხვა წყაროების მიხედვით, მონაცემები განსხვავებულია.
სომხეთის რესპუბლიკის ჯანდაცვის მინისტრი არმენ მურადიანი (ფოტო: სააგენტო Photolure).
ცაღიკ ვარდანიანის მიხედვით, აცრები 12 470 ადამიანს ჩაუტარდა, სომხეთის იმუნიზაციის პროგრამის ხელმძღვანელი გაიანე საჰაკიანი კი 14 182 ადამიანს ასახელებს. მისივე სიტყვებით, მისი ორგანიზაცია სახელმწიფო ბიუჯეტიდან გამოყოფილი თანხით, დამატებითი ვაქცინების შეძენის თაობაზე აწარმოებს მოლაპარაკებებს.
ამჟამად დარჩენილია მხოლოდ 800 ვაქცინა, რომელიც მხოლოდ ქრონიკული დაავადებების მქონე პაციენტებისთვის არის განკუთვნილი.
როგორც რიგითი მოქალაქეები ამბობენ, ისინი არ იყვნენ ინფორმირებული მოსახლეობის იმუნიზაციის სქემის შესახებ.
ერევნის მკვიდრი ანა საკაპეტოიანის თქმით, მიუხედავად იმისა, რომ ის სოციალური მედიის აქტიური მომხმარებელია, გრიპის საწინააღმდეგო აცრების შესახებ არაფერი გაუგია.
„ჩემს კოლეგებს, რომლებიც ევროპაში ცხოვრობენ, გრიპი შვიდი წელი არ დამართნიათ, იმიტომ, რომ ყოველ წელს იტარებენ აცრებს,“ – ამბობს ის. „სომხეთში, არც კი ვიცი, რამდენად ახალია ეს ვაქცინა ან სად უნდა ავიცრა და რომელი გრიპის წინააღმდეგ…არის ინფორმაციის და ნდობის პრობლემა.“
სომხეთის ამერიკული უნივერსიტეტის ჯანდაცვის ფაკულტეტის დეკანი ვარდუჰი პეტროსიანი აცხადებს, რომ გრიპის შესახებ საზოგადოებაში ცნობიერების ამაღლების მცდელობა ძალიან პოზიტიური ნაბიჯია, რაც ადამიანებს ფხიზლად ყოფნის საშუალებას აძლევს.
თუმცა, მანვე აღნიშნა, რომ თუნდაც 15 000 ადამიანის ვაქცინაციით დაავადებასთან ბრძოლა შედეგს ვერ მოიტანს.
„შემიძლია გითხრათ, რომ ეს რაოდენობა არ არის საკმარისი. იმ ქვეყნებში, სადაც ერთ სულ მოსახლეზე შემოსავლის მაღალი მაჩვენებელია, მაგალითად, ამერიკის შეერთებულ შტატებში, ვაქცინაცია ყოველწლიურად ტარდება და ეს ვაქცინები იმ ტიპის ვირუსებისთვის არის შერჩეული, რომლებიც ყველაზე აქტიურია იმ წელს,“ – განაცხადა მან.
სომხეთში, პირიქით, ვაქცინაციას ეჭვის თვალით უყურებენ, დასძინა პეტროსიანმა.
ამასთანავე, არსებობს პრობლემა H1N1-ის სამკურნალო მედიკამენტის არარეგულარული მიწოდების მხრივაც.
არსებული პანიკის პარალელურად ტამიფლუ, H1N1-ის სამკურნალო ყველაზე ეფექტური საშუალება, ერევნის აფთიაქების თაროებიდან გაქრა.
ჯანდაცვის სამინისტროს ინფორმაციით, 12 იანვრის მონაცემებით, ტამიფლუთი მკურნალობა ყველა ჰოსპიტალიზებულ პაციენტს უსასყიდლოდ ჩაუტარდა, ასევე მიეწოდათ ამბულატორიულ პაციენტებსაც.
თუმცა, უკვე 15 იანვარს, ჩვენმა რეპორტიორმა ერევნის ექვსი აფთიაქი შემოიარა და მედიკამენტი, რომლის ღირებულებაც დაახლოებით 20 000 დრამს (40 აშშ დოლარს) შეადენს, ვერსად იპოვა. აფთიაქების თანამშრომლებმა განაცხადეს, რომ არ იციან როდის მიიღებენ წამლის ახალ პარტიას.
„მოთხოვნა სამედიცინო ნიღბებზე, ანტივირუსულ მალამოებსა და სამედიცინო სპირტზე საგრძნობლად არის გაზრდილი“,- განაცხადა ერთ-ერთი აფთიაქის თანამშრომელმა.
ორი დღის შემდეგ, 17 იანვარს, ტამიფლუ ისევ შემოვიდა გაყიდვაში.
მძიმე დღეები წარსულში დარჩა
სომხეთის მთავარმა ეპიდემიოლოგმა არა ასოიანმა 8 იანვარს ჟურნალისტებს განუცხადა, რომ H1N1 იყო სეზონური ვირუსი, რომელიც საკმაოდ იყო გავრცელებული მთელ რეგიონში.
„ლაბორატორიული დადასტურებული შემთხვევების გარდა, ვირუსების 80%, რაც ქვეყანაში ცირკულირებს არის H1N1. კვლევის ჩატარებას აზრი არ აქვს. დაზუსტებით შეგვიძლია ვთქვათ, რომ პაციენტებს ეს ვირუსი აქვთ,“ – განაცხადა მან.
ამ განცხადების შემდეგ, საზოგადოებაში არათუ განელდა, არამედ იმატა კიდეც შიშმა ვირუსის გავრცელების საფრთხის და მომავალში მისი თავიდან აცილების თაობაზე.
„თუ არ გაკეთდა ლაბორატორიული ტესტები H1N1-ის გამოსავლენად, როგორ უნდა მიხვდნენ, რომელი ვაქცინის შემოიტანაა საჭირო შემდეგ წელს მსგავსი სიტუაციის თავიდან ასარიდებლად?“ – კითხულობს ერევნის მკვიდრი საკაპატეიონი.
რაზეც, ჯანდაცვის სამინისტროში პასუხობენ, რომ ეს მიღებული პრაქტიკაა.
„მსოფლიო ჯანდაცვის ორგანიზაციის ინსტრუქციების თანახმად, ანალიზის ჩატარება აუცილებელი არ არის,“ – აცხადებს ჯანდაცვის სამინისტროს წარმომადგენელი ვარდანიანი.
„გაკეთდა საჯარო განცხადება, რომლის მიხედვითაც, სავარაუდოდ, რეგიონში ინფექციის შემთხვევების 50% ან შესაძლოა უფრო მეტიც, არის H1N1ვირუსი. კლინიკური სიმპტომები საკმაოდ ნათელია. ექიმი უფლებამოსილია H1N1-ის მკურნალობა ლაბორატორიული დადასტურების გარეშეც ჩაატაროს. ეს არ ითვლება შეცდომად ან პაციენტისადმი არასწორ მიდგომად,“ – დასძინა მან.
სამინისტროს მიხედვით, მძიმე დღეები წარსულში დარჩა და სასწავლო პროცესი სკოლებში 1 თებერვალს განახლდება.
Click to share on Twitter (Opens in new window)
Click to share on Facebook (Opens in new window)
სირანუშ გევორგიანი თავისუფალი ჟურნალისტია სომხეთში.
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.